
ועדת הכספים

13.6.2006


הכנסת השבע-עשרה






נוסח לא מתוקן

מושב ראשון

פרוטוקול

מישיבת ועדת הכספים

שהתקיימה ביום שלישי, י"ז בסיוון התשס"ו – 13 ביוני 2006 – בשעה 10:00

סדר היום:
 הקמת ועדת משנה לעניינים חסויים לפי סעיף 5 לחוק הכנסת

נכחו:
חברי הוועדה:
יעקב ליצמן – היו"ר


אלי אפללו


אבישי ברוורמן


מוחמד ברכה


אלחנן גלזר


שמואל הלפרט


יצחק וקנין


שי חרמש 


שלי יחימוביץ


יעקב כהן


סופה לנדבר


סטס מיסז'ניקוב


אורית נוקד


ניסן סלומינסקי

ייעוץ כלכלי:
סמדר אלחנני

מנהל הוועדה:
טמיר כהן

רשמת פרלמנטרית:
הדס דויטש

הקמת ועדת משנה לעניינים חסויים לפי סעיף 5 לחוק הכנסת

יעקב ליצמן:

בוקר טוב, אני מתכבד לפתוח את הישיבה.


אני מודיע פרוצדורלית; בוועדה עד היום היה מקובל, שמקימים ועדה לעניינים חסויים על כל הנושאים. אני לא הולך לעשות את זה כך. כל פעם נעשה ועדה חדשה כדי לתת לכל החברים להשתתף. היום יש לי נושא מסוים שנדון עליו, נקים ועדה. בפעם הבאה אגוון את החברים, אביא אחרים. 

אני מבקש אישורכם לוועדה לעניין חסוי בהתאם לחוק הכנסת, התשנ"ד-1994. זה קיבל אישור של יושבת-ראש הכנסת. הפעם אלה החברים: ליצמן, אפללו, כץ, וקנין, ברוורמן. אני מציע לאשר חמישה, בפעם הבאה נעשה מפלגות אחרות. מי בעד? מי נגד? אושר.

נשב היום ב-13:00. זה משהו טכני.

אלחנן גלזר:

ביקשתי להיות בוועדה הזאת.

יעקב ליצמן:

 אני מכבד את זה, אתה תיכנס במקומי. מי בעד? מי נגד?

סמדר אלחנני:

 אתה יושב-ראש, אתה חייב להיות.

אלי אפללו:

 אתה חייב להיות, לדעתי.

יעקב ליצמן:

 אני לא חייב להיות. 

אלי אפללו:

 אני מוותר על זה, אני חושב שאתה חייב להיות. 

יעקב ליצמן:

 לא חייב להיות היושב-ראש. הוא נכנס במקומי.


תודה רבה, הישיבה נעולה.

הישיבה ננעלה.

